PLANB แจ้งทุนจดทะเบียนใหม่ 419.32 ลบ. ต่อกรมพัฒนาธุรกิจการค้า
PLANB แจ้งทุนจดทะเบียนใหม่ 419.32 ลบ. จากเดิม 388.26 ลบ. ต่อกรมพัฒนาธุรกิจการค้า มีผล 29 ธ.ค.64
PLANB แจ้งทุนจดทะเบียนใหม่ 419.32 ลบ. จากเดิม 388.26 ลบ. ต่อกรมพัฒนาธุรกิจการค้า มีผล 29 ธ.ค.64
29 ธ.ค. 2564

บริษัท แพลน บี มีเดีย จำกัด (มหาชน) หรือ PLANB เปิดเผยว่า ตามที่ ได้ออกและเสนอขายหุ้นสามัญเพิ่มทุนให้แก่ผู้ถือหุ้นเดิมตามสัดส่วนจำนวนหุ้นที่ผู้ถือหุ้นแต่ละรายถืออยู่ ซึ่งผู้ถือหุ้นสามารถจองซื้อหุ้นสามัญเพิ่มทุนเกินกว่าสิทธิได้ โดยระยะเวลาจองซื้อหุ้นสามัญเพิ่มทุนดังกล่าวของบริษัทได้สิ้นสุดลงเมื่อวันที่ 24 ธันวาคม 2564 ซึ่งเป็นไปตามมติที่ประชุมวิสามัญผู้ถือหุ้นของบริษัท ครั้งที่ 1/2564เมื่อวันที่19 พฤศจิกายน 2564 นั้น
ล่าสุดบริษัทขอแจ้งให้ทราบว่า เมื่อวันที่ 29 ธันวาคม 2564 บริษัทได้จัดสรรหุ้นสามัญเพิ่มทุนดังกล่าวให้แก่ผู้ถือหุ้นของบริษัท และได้ดำเนินการจดทะเบียนเปลี่ยนแปลงทุนชำระแล้วของบริษัทอีกจำนวน 31.06 ล้านบาทบาท กับกรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว (ทั้งนี้ มีหุ้นเหลือจากการจัดสรรหุ้นสามัญเพิ่มทุนในครั้งนี้ จำนวน 6 หุ้น เนื่องจากมีผู้จองซื้อหุ้นเกินกว่าสิทธิหลายรายจึงไม่สามารถจัดสรรได้อีก)
ทั้งนี้ส่งผลให้ ณ ปัจจุบัน บริษัทมีทุนจดทะเบียนชำระแล้วเปลี่ยนแปลงจากเดิม 388.26 ล้านบาท เป็น 419.32 ล้านบาท บาท โดยแบ่งออกเป็นหุ้นสามัญจำนวน 4,193.17 ล้านหุ้น มูลค่าที่ตราไว้ หุ้นละ 0.10 บาท และมีทุนจดทะเบียนเป็นจำนวนทั้งสิ้น 419.32 ล้านบาท